Մահմուդ Ահմադինեջադը նշել է, որ վերջին 15 տարիներին երկկողմ հարաբերությունները վերընթաց զարգացում են ապրել. "Երկու երկրների ժողովուրդները լիակամ են էլ ավելի զարգացնելու եւ ընդարձակելու մեր երկկողմ հարաբերությունները: Կարծում եմ, որ կյանքի կոչվող այս նախագծերն էլ ավելի են ամրապնդում երկու ժողովուրդների բարեկամությունը": ԻԻՀ նախագահը նշել է, որ Իրանը երկու երկրների զարգացումը դիտում է ի շահ երկու ժողովուրդների, նաեւ ի նպաստ տարածաշրջանի կայունության եւ անվտանգության: